Diari Oficial de la Generalitat Valenciana


Sumari del DOGV 2990, del 13-05-1997 (1997/905178)

Ajuntament de Benissa. Bases per a l'oposició de dues places de policies locals.
--------------------------------------------------------------------------------

### Dades del document

Número de DOGV
:   2990

Data del DOGV
:   13-05-1997

Secció del DOGV
:   I. DISPOSICIONS GENERALS

Número del document
:   1997/905178


Data del document
:   20-03-1997

Organisme emissor


Tipus de document
:   Convocatòria

Correcció d'errades

 Descriptors 

:   * Benissa
    * policia
    * concurs administratiu
    * administració local

Ajuntament de Benissa. Bases per a l'oposició de dues places de policies locals.  
EDICTE  
El Ple de l'Ajuntament, en sessió ordinària feta en primera convocatòria el dia 28 de maig de 1997, va acordar aprovar les bases que han de regir l'oposició per a proveir en propietat dues places de policies locals, el text íntegre de les quals es transcriu a continuació:  
Bases que han de regir l'oposició per a proveir en propietat dues places de policies locals de l'Ajuntament de Benissa  
Primera. Objecte de la convocatòria  
És objecte d'aquest convocatòria la provisió en propietat de dues places de policies locals, enquadrades dins de l'escala d'administració especial, subescala de serveis especials, classe de policia local, dotades amb un sou anual corresponent al grup D, amb pagues extraordinàries, triennis i altres emoluments establits per la legislació vigent, i que seran coberts per torn lliure.  
El procediment selectiu serà el d'oposició.  
Segona. Requisits dels aspirants  
Podran prendre part en l'oposició els aspirants que reunisquen el següents requisits:  
a) Ser espanyol o membre de la CEE que reunisca els requisits de la legislació vigent.  
b) Estar en possessió del títol de graduat escolar o equivalent, o haver complit les condicions per a obtenir-lo en la data que finalitze el termini de presentació d'instàncies.  
c) Haver complit 18 anys d'edat i no excedir de 30, referits ambdós límits a la data del termini de presentació d'instàncies; només a l'efecte de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.  
d) No tenir cap malaltia o defecte físic o psíquic que impedisca l'exercici de les funcions.  
e) No haver sigut separat mitjançant expedient disciplinari del servei a l'administració de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) No haver sigut separat mitjançant expedient disciplinari del servei de l'administració pública, ni trobar-se inhabilitat per a l'exercici de càrrecs públics.  
g) Tenir una altura mínima d'1,60 metres la dona i 1,65 metres els homes.  
h) Trobar-se en possessió del carnet de conduir de les classes A-2, B-1 i B-2.  
Tercera. Instàncies i admissió  
Les instàncies en què se sol·licite prendre part en l'oposició, es presentaran en el Registre General de l'Ajuntament dins del termini improrrogable de 20 dies naturals, des de l'endemà de la publicació en extracte de la convocatòria en el Butlletí Oficial de l'Estat, i es dirigiran al president de la corporació.  
Els aspirants hauran de manifestar en les instàncies que reuneixen totes les condicions exigides en la base 2 i que es comprometen a prestar jurament o promesa, tal com estableix el Reial Decret 707/1979, de 5 d'abril.  
Les instàncies podran presentar-se en la forma que determina l'article 38 de la llei de procediment administratiu.  
Cal adjuntar a les instàncies:  
a) Justificant d'haver ingressat en la caixa municipal els drets d'examen, que per a l'oposició es fixen en la quantitat de 2.000 pessetes, i que seran satisfets pels aspirants en el moment de presentació d'instàncies.  
En el cas d'instàncies defectuoses, es requerirà l'interessat perquè esmene les deficiències, amb l'advertiment que si ho fa abans de 10 dies quedarà exclòs de la llista d'aspirants.  
Quarta. Llista d'aspirants  
Una vegada acabat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Butlletí Oficial de la Província, Diari Oficial de la Generalitat Valenciana i al tauler d'anuncis de la corporació, concedint un termini de 10 dies naturals per a reclamacions. Aquestes reclamacions, si n'hi ha, seran acceptades o rebutjades en la resolució per la qual s'aprove la llista definitiva, que es farà pública, així mateix, en la forma indicada.  
Cinquena. Tribunal qualificador  
Està constituït per:  
- President: l'alcalde-president de l'Ajuntament o regidor en qui delegue.  
- Vocals:  
· El regidor de Policia.  
· Una persona en representació del professorat oficial designat per l'Institut Valencià de Seguretat Pública (IVASP).  
· Una persona en representació de la Generalitat Valenciana.  
· Dues persones en representació de les organitzacions sindicals més representatives.  
- Secretari: el de la corporació o persona en qui delegue.  
El nomenament com a membre d'aquest tribunal es farà públic en el marc d'aquestes bases per resolució d'Alcaldia.  
El tribunal no podrà constituir-se ni actuar sense l'assistència de més de la meitat dels seus membres titulars o suplents, indistintament.  
El tribunal podrà ser assistit per titulats especialistes per a la formació i classificació de les proves d'aptitud medicointel·lectual, físiques i idioma valencià.  
Sisena  
L'oposició constarà de les següents proves:  
1. proves selectives.  
Abans de començar les proves físiques i les de coneixement del temari, es practicarà un exercici o prova psicotècnica aptitudinal i de personalitat i el reconeixement mèdic, que seran eliminatoris, amb la qualificació d'apte o no apte. Proves que constaran de tres parts que es realitzaran en l'ordre següent:  
- Agudesa visual.  
- Test d'aptituds personals.  
- Reconeixement mèdic.  
Comprovant que s'ajusten als barems que s'estableixen en els annexos I, II i III de l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies de la Comunitat Valenciana en les proves físiques, psicotècniques i mèdiques.  
2. Fase d'oposició.  
2.1 Primer exercici. De caràcter obligatori.  
Consistirà a superar proves d'aptitud física que posen de manifest la capacitat per a l'exercici de lloc de treball i el contingut i marques mínimes de les quals seran, almenys, els següents:  
- Escalada de corda amb presa de peus: homes, 4 metres; dones, 3 metres.  
- Salt de llargada amb correguda: homes, 4 metres; dones, 3,80 metres.  
- Carrera de velocitat en 60 metres: homes, 9 segons; dones, 11 segons.  
- Carrera de resistència en 1.000 metres: homes, 4 minuts; dones, 4 minuts 10 segons.  
- Salt d'alçada: homes, 1,10 metres; dones, 1 metres.  
La qualificació d'aquest exercici serà d'apte o no apte, havent de superar com a mínim quatre de les proves per a ser qualificat com a apte.  
2.2 Segon exercici. De caràcter obligatori.  
Consistirà a desplegar per escrit durant un temps de dues hores, quatre temes elegits per sorteig, un de cada un dels grups primer a quart, ambdós inclosos, que componen el temari que es detalla en l'annex I. Aquests temes seran llegits en sessió pública davant el tribunal, que podrà formular les preguntes o aclariments que sobre ells considere oportuns. Es valorarà la claredat d'idees, la facilitat d'expressió verbal i el coneixement sobre els temes exposats.  
La qualificació d'aquest exercici serà de 0 a 10 punts, i per a superar l'exercici cal obtenir un mínim de 5 punts.  
2.3 Tercer exercici. de caràcter obligatori.  
Consistirà en l'exposició per escrit d'un tema dels que componen el grup cinqué de l'annex I en un temps d'una hora, valorant-se els coneixements exposats, la claredat en l'exposició, netedat, redacció i ortografia. Aquest exercici podrà substituir-se per un qüestionari de preguntes amb respostes alternatives sobre els temes que componen el programa, amb un mínim de 5 punts per a superar-lo.  
2.4 Quart exercici. De caràcter obligatori no eliminatori.  
Consistirà a traduir del valencià al castellà i viceversa un text proposat pel tribunal, en un temps màxim d'una hora.  
Aquest exercici es qualificarà de 0 a 2 punts i no serà eliminatori.  
Setena  
El tribunal queda facultat per a resoldre totes les incidències i adoptar els acords necessaris per al desenvolupament de les proves.  
Vuitena. De la llista d'aprovats.  
Acabats tots els exercicis, el tribunal publicarà la llista d'aprovats per ordre de puntuació, i elevarà la proposta a la Presidència de la corporació, a fi que es formule, si escau, el corresponent nomenament dels aspirants, no podent aprovar més aspirants que places convocades.  
Abans de la realització de les proves selectives per torn lliure, s'haurà realitzat i resolt el concurs corresponent al torn de mobilitat.  
Els opositors proposats hauran de presentar en la Secretaria de la corporació els documents acreditatius de les condicions exigides en la convocatòria dins del termini de 30 dies hàbils des de la publicació definitiva d'aprovats.  
Novena. Presentació de documents.  
Els documents que cal presentar són:  
a) Certificat de naixement expedit pel registre civil corresponent, o fotocòpia compulsada del document nacional d'identitat (DNI), que caldrà presentar amb l'original per a la compulsa.  
b) Còpia autenticada o fotocòpia, que haurà de presentar-se amb l'original per a la compulsa, del títol acadèmic exigit o justificant d'haver pagat els drets per a l'expedició. Si aquests documents s'hagueren expedit després de la data en què va acabar el termini de presentació d'instàncies, caldrà justificar el moment en què es van concloure els estudis.  
c) Fotocòpies compulsades de les titulacions i permisos de conduir exigits en la convocatòria.  
d) Certificat acreditatiu de no patir cap malaltia o defecte físic que impedisca l'exercici de les funcions públiques.  
e) Declaració jurada o simple de no haver sigut separat mitjançant expedient disciplinari del servei de les administracions públiques, no trobar-se en situació d'incompatibilitat per a ocupar la plaça.  
Qui ni presente la documentació en el termini indicat, llevat dels casos de força major o aquells en què no es reunisquen els requisits exigits, no podran ser nomenats i quedaran anul·lades i sense efecte totes les seues actuacions anteriors, sense perjudici de les responsabilitats en què hagen pogut incórrer per falsedat en la instància en què sol·licitaven prendre part en l'oposició, podent optar-se pels aspirants següents en puntuació.  
Deu. Nomenament  
Els aspirants proposats, després de la presentació de la documentació exigida en la base segona, s'incorporaran a l'Institut Valencià de Seguretat Pública, per a seguir el curs selectiu de contingut teoricopràctic integrat per dues fases: una de formació i selecció en l'Institut Valencià de Seguretat Pública, amb una duració de quatre mesos; i una altra, una volta superada l'anterior, de pràctiques en aquest Ajuntament, amb una duració de dos mesos. La qualificació de l'anterior curs, en les dues fases, anirà a càrrec de l'IVASP.  
Acabat el curs teoricopràctic, l'IVASP comunicarà a l'Ajuntament la llista dels aspirants que hagen superat el curs, havent d'efectuar-se els nomenaments en el termini màxim de 15 dies comptats des d'aquesta comunicació.  
Els aspirants que no superen el curs teoricopràctic podran incorporar-se al curs immediatament posterior. Si no superen aquest segons curs decaurà definitivament el seu dret de reserva.  
Onze. Publicitat de la convocatòria i les bases  
Les convocatòries i les bases específiques es publicaran en el Diari Oficial de la Generalitat Valenciana (DOGV), en el Butlletí Oficial de la Província (BOP) i al tauler d'anuncis de l'Ajuntament, una vegada aprovats pel Ple de l'Ajuntament. Un extracte de la convocatòria es publicarà en el Butlletí Oficial de l'Estat (BOE), de conformitat amb el que s'estableix en l'article 6 del Reial Decret 896/1991, de 7 de juny. Els successius anuncis relatius a les convocatòries es publicaran al tauler d'edictes de l'Ajuntament de Benissa i, si escau, en el Butlletí Oficial de la Província.  
ANNEX I  
Programa de concurs oposició per a la provisió de places de policies locals, escala bàsica, categoria de policia  
Grup primer. Dret polític i administratiu  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relaciones entre el Govern i les Corts Generals.  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup segon. Règim local i policia  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.  
Tema 9. El municipi, òrgans col·legiats de govern. El ple de l'ajuntament. La comissió de govern. Òrgans consultius i participatius, les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de les Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Grup tercer. Penal  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes. Contra els interessos generals de les poblacions, contra les persones i contra la propietat.  
Tema 17. Classes de delictes. Contra les persones, contra la llibertat i l'honestedat, i contra la propietat.  
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Grup quart. Trànsit  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles de Motor i Seguretat Viària.  
Tema 22. El trànsit viari. Introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit. Concepte i consideracions prèvies. Les causes. Classes i fases.  
Grup cinqué  
Tema 25. El municipi de Benissa. Situació. Límits. Població. Partides rurals i vies públiques de la ciutat: el coneixement d'aquestes sobre plànol mut.  
Tema 26. Ordenances municipals de Benissa. Principals entitats socials, econòmiques, culturals, recreatives, esportives o d'altra índole, existents a Benissa.  
Cosa que es fa pública perquè se'n prenga coneixement.  
Benissa, 20 de març de 1997.- L'alcalde: Isidor Mollà i Carrió.